**GOV.SI**

Številka: 1100-13/2019/2200

Datum: 16. 6. 2021

**Zadeva: Javna objava prostega uradniškega delovnega mesta PODSEKRETAR v Službi za informacijsko tehnologijo - PSEU2021**

Na podlagi 3. točke prvega odstavka 68. člena v povezavi s tretjim odstavkom 70. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/09 – odl.US in 40/12-ZUJF; v nadaljevanju besedila: ZJU) in 25. člena Zakona o delovnih razmerjih (ZDR-1, Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS) Ministrstvo za zunanje zadeve

objavlja prosto uradniško delovno mesto

**PODSEKRETAR – PSEU (m/ž),** v Službi za informacijsko tehnologijo, v Oddelku za aplikacije in podporo uporabnikom, za določen čas, s polnim delovnim časom, za čas trajanja projekta »Predsedovanje Republike Slovenije Svetu Evropske unije 2021«, in sicer do 31. 3. 2022 (šifra DM 2566).

Kandidati, ki se bodo prijavili na prosto delovno mesto, morajo izpolnjevati splošne pogoje, ki jih urejajo predpisi s področja delovnega prava in pogoje v skladu z Zakonom o javnih uslužbencih in Zakonom o zunanjih zadevah:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja)/magistrsko izobraževanje (druga bolonjska stopnja)/magistrska izobrazba (druga bolonjska stopnja);
* pridobljenih najmanj 6 let delovnih izkušenj;
* državljanstvo Republike Slovenije;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* dovoljenje za dostop do tajnih podatkov (nacionalno, EU in NATO) stopnje »TAJNO«.

Kot delovne izkušnje se šteje delovna doba na delovnem mestu, za katerega se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katerega se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnje izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Pri izbranih kandidatih se bo preverjalo, ali ima izdano veljavno dovoljenje za dostop do tajnih podatkov (nacionalno, EU in NATO) do stopnje »TAJNO«, sicer ga bodo morali pridobiti do dneva nastopa dela.

**Opis delovnega mesta:**

* neposredna pomoč pri vodenju strokovnih nalog na delu delovnega področja organa oziroma notranje organizacijske enote v povezavi s projektom PSEU,
* vodenje projektnih skupin,
* samostojno oblikovanje sistemskih rešitev in drugih najzahtevnejših gradiv,
* opravljanje drugih najzahtevnejših nalog po navodilu,
* vodenje in sodelovanje v najzahtevnejših projektnih skupinah,
* spremljanje delovanja in optimizacije komunikacijskega omrežja MZZ-DKP,
* upravljanje varnostne opreme in komunikacijskega omrežja,
* koordinacija reševanja težav s ponudniki povezljivosti na MZZ in na DKP,
* izvajanje javnih naročil.

**Opis delovnih nalog:**

* podpora uporabnikom ministrstva in predstavništvih RS v tujini na 1. in 2. nivoju,
* podpora za Lotus Notes in druge aplikacije v uporabi na ministrstvu (konzularne, finančne, kadrovske itd.),
* upravljanje z operacijskimi sistemi (Windows),
* izvajanje nalog iz naslova skrbništva pogodb,
* delo v komisijah javnih naročil,
* pomoč pri pripravi strateških usmeritev s področja dela,
* izvajanje operativnosti storitev - dežurstva (24/7),
* sodelovanje v medresorskih skupinah.

**Prednost bodo imeli kandidati z naslednjimi znanji in izkušnjami:**

* **s koordinacijo in vodenjem EU projektov;**
* **z nadzorom nad in s koordinacijo dela zunanjih izvajalcev za najzahtevnejše projekte.**

Izbrani kandidat na delovnem mestu podsekretar ne bo imenovan v naziv, se mu pa skladno s 73. členom ZJU določijo pravice in obveznosti za naziv podsekretar.

Ministrstvo za zunanje zadeve bo opravilo izbiro kandidatov po predmetni objavi in z izbranim kandidatom sklenilo **delovno razmerje za določen čas – Projekt PSEU2021 do 31. 3. 2022,** in sicer s polnim delovnim časom in 3-mesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Ministrstva za zunanje zadeve, Prešernova 25, 1000 Ljubljana, in v drugih uradnih prostorih ministrstva.

Kandidati vložijo prijavo v pisni obliki, ki jo pošljejo v zaprti ovojnici **z označbo**: »za objavo PSEU2021 – ZIN« na **naslov**: Ministrstvo za zunanje zadeve, Kadrovska služba, Prešernova 25, Ljubljana, ali na **elektronski naslov: kadrovska.mzz@gov.si,** pri čemer veljavnost prijave ni pogojena z elektronskim podpisom, in sicer **v roku 8 dni** po objavi na portalu GOV.SI in Zavodu Republike Slovenije za zaposlovanje.

Kandidati bodo o izbiri pisno obveščeni.

Dodatne informacije o javni objavi daje Silvija Volarič, telefon: 01 478 2202, vsak delavnik od 10:00 do 11:00 ure.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

**mag. Sašo PODLESNIK**

**vodja Kadrovske službe**